Diari Oficial de la Generalitat Valenciana


Sumari del DOGV 7956, del 12-01-2017 (2016/10892)

RESOLUCIÓ de 25 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària tercera a la declaració d'impacte ambiental corresponent a l'expedient 250/05-AIA Ludiente.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10842


Data del document
:   25-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 25 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària tercera a la declaració d'impacte ambiental corresponent a l'expedient 250/05-AIA Ludiente. [2016/10756]  
De conformitat amb l'article 47.3 de la Llei 21/2013, de 9 de desembre, d'Avaluació Ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària tercera corresponent a l'expedient 250/05-AIA Ludiente.  
  
«Resolució complementària  
Núm. expedient: 250-2005-AIA.  
Objecte: Pla general d'ordenació urbana.  
Promotor: Ajuntament de Ludiente (Castelló).  
Autoritat substantiva: Comissió Territorial d'Urbanisme de Castelló i l'Ajuntament.  
Localització: Ludiente (Castelló).  
  
Antecedents  
El 3 d'octubre de 2008 es va emetre la declaració d'impacte ambiental acceptable (DIA) amb condicions en relació amb el pla general d'ordenació urbana de Ludiente.  
El 15 de juliol de 2010 es va emetre una resolució complementària a la referida DIA en compliment del que estableix la condició núm. 3 (3.1 a 3.7) d'aquesta. En la resolució complementària s'acceptaven les esmenes de les condicions 3.4.a, 3.4.b, 3.4.e i 3.5 efectuades per l'Ajuntament i remeses per la Comissió Territorial d'Urbanisme de Castelló.  
  
El 27 de novembre de 2010 es va emetre una segona resolució complementària a la citada DIA en què no s'exigia l'esmena de la condició 3.2 (zonificació del sòl no urbanitzable comú) d'aquesta, i queda com una mera recomanació.  
El 18 de juny de 2014, el Servei Territorial d'Urbanisme de Castelló, va remetre un exemplar del pla general en CD (aprovat per l'Ajuntament el 03.04.2014) amb la finalitat d'omplir les qüestions pendents i així poder emetre's una nova resolució complementària respecte a aquestes. Aquesta sol·licitud es va reiterar diverses vegades (dates d'entrada de 13 de gener de 2015, 5 de febrer de 2016 i 05.07.2016), i indica la sol·licitud de 5 de febrer de 2016 que la Comissió Territorial d'Urbanisme de Castelló (11.12.2015) declarava la inviabilitat de l'aplicació de la Llei 9/2006 al procediment d'aprovació del pla general de Ludiente.  
  
  
Documentació presentada.  
- En suport digital (CD):  
Text:  
- Memòria informativa i justificativa.  
- Normativa urbanística.  
- Annex I: en relació amb l'esmena de les condicions pendents de nova resolució complementària.  
- Annex II: en relació amb els requeriments efectuats per la Direcció General de Cultura.  
- Llista de béns de rellevància local.  
Plans: d'informació i de projecte.  
  
Anàlisi del compliment de les condicions pendents de resolució complementària.  
La DIA esmentada es va emetre d'acord amb el Decret 162/1990, de 15 d'octubre, d'avaluació d'impacte ambiental, i d'acord amb l'article 35.1 del decret referit, la vigilància del compliment de les condicions imposades en la declaració d'impacte ambiental corresponent a l'òrgan amb competència substantiva, açò és a la Comissió Territorial d'Urbanisme de Castelló.  
En la citada DIA es van establir 8 condicions en l'apartat primer de la part resolutiva. La condició núm. 3 indicava que la presentació de la documentació relativa a aquest seria motiu de resolució complementària. Es formula per tant la present resolució complementària en compliment de la condició 3a referida, en aquells punts que quedaven pendents d'omplir d'acord amb les dos resolucions complementàries abans citades: 3.1, 3.3, 3.4.c, 3.4.f, 3.6 i 3.7. En conseqüència l'anàlisi se centrarà en aquestes condicions.  
  
En relació amb la resta de condicions (1, 2, 4, 5, 6, 7 i 8) correspon a la Comissió Territorial d'Urbanisme de Castelló la vigilància del seu compliment.  
Respecte a les condicions esmenades (3.4.a, 3.4.b, 3.4.e i 3.5) es recorda que haurà d'ajustar-se la documentació que s'aprove definitivament a allò que s'ha presentat amb data de Registre d'Entrada en el Servei Territorial d'Urbanisme de Castelló, de 8 d'abril de 2009, que va servir de base a la resolució complementària de 15 de juliol de 2010, i correspon igualment la vigilància a la Comissió Territorial d'Urbanisme de Castelló.  
Es procedeix a analitzar el compliment de la condició núm. 3 en els apartats pendents d'esmena tenint en compte l'annex I presentat:  
  
- Condició núm. 3.1: la DIA establia:  
«3.1. Pla d'ordenació estructural que arreplegue l'àmbit afectat per la infraestructura de sanejament, determinant en funció de les característiques tècniques de la instal·lació dos zones indispensables per al correcte desenvolupament d'aquesta infraestructura de xarxa primària: una àrea de reserva contigua a la instal·lació per a futures ampliacions o millores i una zona de servitud de protecció en què s'excloga la implantació d'usos residencials, sanitaris, culturals i recreatius.»  
En el pla d'ordenació estructural núm. 13, es grafien els col·lectors de sanejament i l'estació depuradora per al nucli de Ludiente, La Giraba de Abajo i La Giraba de Arriba, així com la zona de reserva per a futures ampliacions, però no s'ha grafiat una zona de servitud de protecció amb l'exclusió d'usos residencial, sanitari, cultural i recreatiu.  
  
Respecte al nucli de Benachera s'indica que s'està en fase de construcció de la depuradora però no s'aporten els plans.  
En conseqüència, s'ha complit parcialment aquesta condició, per la qual cosa per a considerar el compliment complet requerirà:  
1. Grafiat en pla estructural dels col·lectors de sanejament i la depuradora del nucli de Benachera, així com la zona de reserva d'ampliació d'aquesta.  
2. Grafiat en el pla estructural de les zones de servitud de protecció de la depuradora de Benachera i de la depuradora comuna de Ludiente, las girabas de Arriba i de Abajo, amb l'exclusió explícita dels usos residencials, sanitaris, culturals i recreatius.  
3. La normativa urbanística haurà de reflectir de manera explícita que en la zona de servitud de protecció de les depuradores s'exclouen els usos abans citats.  
- Condició núm. 3.3: la DIA establia:  
«3.3. Un pla de cada nucli de població, a major escala i detall que els presentats, en el qual s'arrepleguen adequadament les afectacions tant a llits públics com a camins ramaders.»  
S'han presentat 3 plans (3.3, 3.4 i 3.5) a escala 1:1.000 dels nuclis de Benachera, La Reduela i Los Mores en els quals es grafien els camins ramaders i en la documentació s'indica que no hi ha llits públics.  
  
Aquesta condició es considera parcialment complida ja que no s'han presentat plans de detall de tots els nuclis, així com per no estar complets amb tot el que requereixen els plans dels nuclis de detall presentats.  
En conseqüència, per a considerar-se complida aquesta condició de manera adequada haurà:  
1. D'aportar també a escala de major detall plans per als nuclis de Ludiente, La Giraba de Arriba i La Giraba de Abajo pel que fa a les afectacions de camins ramaders i dels llits públics.  
2. Respecte als plans dels nuclis de Benachera, La Reuela i Los Mores:  
- Benachera: no es reflecteixen els camins ramaders com en el sistema d'informació geogràfica (SIG) d'aquesta Conselleria, en traçat, assagador del Lentiscar, ni totes aquestes, assagador del Paso del Abrevadero de la Fuente del Azarroyo.  
- La Reduela: el camí ramader reflectit, la Corraliza, no es correspon amb la indicada en el SIG d'aquesta Conselleria, assagador del Paso de La Reduela, i tampoc s'ha reflectit el barranc de La Reduela i les seues afectacions.  
- Los Mores: el camí ramader reflectit no es correspon ni en nom ni en traçat amb la del SIG d'aquesta Conselleria: assagador del Paso de Los Mores a Benachera. Tampoc s'ha reflectit el tàlveg existent a aproximadament 80 m del nucli.  
3. Han d'indicar les afectacions a llits públics, és a dir, s'ha de grafiar el llit, i la zona de servitud (5 m) i la zona de policia (100 m) en els casos que es tracte de domini públic hidràulic.  
D'acord amb el SIG (Sistema d'Informació Geogràfica) d'aquesta Conselleria:  
- Nucli de Ludiente: riu Villahermosa, i barranquera a l'est del nucli, que el travessa.  
- Nucli de La Giraba de Abajo: barranc que el travessa, i riu Villahermosa.  
- Nucli de La Giraba de Arriba: tàlveg que el travessa, i riu Villahermosa.  
- Nucli de La Reduela: barranc de la Reduela.  
- Nucli de Los Mores: tàlveg que discorre a l'est del nucli a aproximadament 80 m.  
4. Tenint en compte les discrepàncies entre el grafiat de detall dels nuclis amb els seus camins ramaders i la informació del SIG d'aquesta Conselleria, es confirmarà la informació amb la unitat de camins ramaders del Servei Territorial de Medi Ambient de Castelló.  
- Condició núm. 3.4: la DIA establia:  
«3.4. Un nou pla que arreplegue les modificacions relatives a la disposició dels nous sectors, resultat de l'avaluació ambiental, i aquestes són les següents:  
[?]  
3.4.c) Eliminar la zona de sòl urbanitzable situada en el sector SU-1, a partir del marge esquerre de la barranquera existent.»  
Es considera complit adequadament, a l'haver-se eliminat el sector SU-1 en el marge esquerre de la barranquera existent en el nucli de Ludiente.  
«3.4.f) Establir una nova reserva de sòl destinada a ecoparc i/o instal·lacions de valoració, en un sòl no urbanitzable comú.»  
S'ha establit una reserva de sòl per a ecoparc i s'ha indicat com a part de la xarxa primària de dotacions públiques en sòl no urbanitzable comú, en el pla de projecte núm. 1. D'acord amb la documentació presentada l'ecoparc s'ha executat per mitjà de conveni amb la Diputació.  
  
La ubicació presentada coincideix amb la rebutjada en la resolució complementària de 15 de juliol de 2010 en els termes següents: «No obstant això, s'observa que la localització proposada, junt amb la caseta d'arreplega d'animals morts, resulta insalubre i nociva per a la salut humana, per la qual cosa es resoldria, en principi, el control dels residus però amb un cert perill per a la salut humana. Per tant, des del punt de vista ambiental aquesta localització no és viable».  
El Decret 81/2013, de 21 de juny, del Consell, d'aprovació definitiva del pla integral de residus de la Comunitat Valenciana (PIRCV) estableix una norma tècnica reguladora de la implantació i del funcionament dels ecoparcs, amb caràcter vinculant, tant per als existents com per als de nova construcció. La ubicació proposada, en principi, no pareix complir els requisits d'ubicació establits en la referida normativa (distància a zona forestal, zona de transició, etc.) i no s'ha acreditat que s'ajusta a aquesta.  
En conseqüència, aquesta condició no s'ha complit. Per a complir-la adequadament, s'haurà de canviar la ubicació de la zona de reserva d'ecoparc i s'acreditarà l'ajust als criteris establits en el PIRCV, i s'haurà d'acreditar.  
- Condició núm. 3.6: la DIA establia:  
«3.6. Un document en què s'arreplegue unes mesures correctores adequades i un pla de vigilància destinats a:  
a) Minimitzar el risc de lliscament que pot implicar l'edificació dels nous sectors en zones d'elevada pendent i sòls poc consolidats.  
b) Minimitzar els riscos per contaminació del riu Villahermosa a causa de la falta o a l'inadequat funcionament de sistemes de depuració de les aigües residuals en els diferents nuclis.  
c) El control d'abocaments incontrolats de residus inerts en tot el terme municipal.  
d) Mesures de prevenció i protecció contra d'incendis tant dels sòls urbans i urbanitzables situats al costat del sòl forestal, com dels assentaments rurals-històrics.»  
Respecte a aquesta condició, la documentació només fa referència a l'apartat 3.6.a:  
a) Risc de lliscament: s'indica que l'Ajuntament va encarregar l'informe geològic respecte d'això i que com a conseqüència d'aquest s'ha eliminat sector urbanitzable i a més s'elaborarà un pla de vigilància ambiental que prenga com a base un estudi geològic realitzat per tècnic competent en què l'Ajuntament es compromet a:  
1. Elaboració d'un mapa de riscos detallat de les zones de possible inestabilitat i les zones on hi ha possibles caigudes de blocs, en el termini d'un any des de l'aprovació del pla general.  
2. Elaboració i incorporació d'un estudi geològic per a l'execució de la urbanització dels vials situats en la zona C en el termini de dos anys des de l'aprovació del pla.  
3. Eliminació dels blocs solts o estabilització d'aquests, que puguen afectar en la seua caiguda al sòl urbà consolidat en el termini de tres anys des de l'aprovació del pla general.  
En el cas que s'edificara amb anterioritat als terminis previstos, la concessió de llicències estarà vinculada a la realització d'un estudi geològic previ que vincule aquestes.  
Es considera necessari adoptar mesures addicionals en el sentit d'assegurar que en les zones on hi haja risc de lliscament o caiguda de blocs, o persistisca aquest després d'adoptar les mesures proposades per l'Ajuntament, es realitza un estudi geotècnic que adopte les mesures adequades per a minimitzar-lo.   
La vigilància s'haurà de centrar a comprovar que els estudis i les mesures que aquests establisquen es duen a terme en la concessió de llicències, a més de comprovar la realització dels compromisos de l'Ajuntament en els terminis previstos.  
Respecte a la resta d'apartats, 3.6.b, c i d no s'indica res respecte d'això en l'apartat del pla de vigilància ambiental i mesures correctores.  
  
b) En relació amb la minimització de riscos per contaminació del riu Villahermosa (3.6.b) respecte a l'inadequat funcionament dels sistemes de depuració dels diferents nuclis de població:  
Encara que no s'indiquen explícitament en l'annex I com a part del pla de vigilància ambiental i mesures correctores, en l'annex I s'informa que s'ha connectat el sistema de col·lectors de diversos nuclis de població (La Giraba de Arriba i La Giraba de Abajo) amb Ludiente i la seua depuradora. S'indica, igualment, que s'està executant la depuradora d'un altre nucli de població (Benachera).  
La normativa urbanística aborda en sòl no urbanitzable comú la necessitat d'instal·lació de sistemes de depuració adequats per a habitatges familiars o agrícoles (article 59) i d'un sistema d'oxidació total (article 57) per als nous usos (activitats aïllades o habitatges unifamiliars aïllats). Aquestes mesures es consideren adequades, no obstant això, s'estima necessari adoptar mesures addicionals que comprenguen tots els sòls.  
La vigilància haurà de centrar-se en la comprovació de l'acreditació de l'adopció de les mesures addicionals (sistema de depuració), a més de realitzar controls per a comprovar l'adequat funcionament dels sistemes de depuració municipal existents.  
c) L'apartat 3.6.c (control d'abocaments inerts): s'ha procedit d'acord amb la documentació a eliminar i restaurar l'antic abocador situat al costat de la carretera CV-194 i a la reserva de zona per a ecoparc. Aquestes mesures es consideren adequades, sense perjuí que haja de modificar-se la ubicació proposada de l'ecoparc per ser inadequada ambientalment com abans s'ha indicat.  
No obstant això, el pla de vigilància ha d'establir una vigilància periòdica del municipi per a evitar l'abocament de residus incontrolat, així com el control de llicències d'obres en tot el municipi per a assegurar la destinació adequada dels residus d'aquestes.  
d) Respecte a les mesures de prevenció i protecció contra incendis en sòls urbans, urbanitzables i assentaments històrics (apartat 3.6.d no s'estableix res en la normativa urbanística.  
Es considera que en la normativa urbanística i en els plans ha de complir-se el que estableix la normativa forestal respecte d'això, en especial pel que fa a la interfície urbana forestal.  
El pla de vigilància haurà de controlar el compliment d'aquestes mesures.  
No s'ha presentat un document de pla de vigilància ambiental, només s'han indicat una sèrie de compromisos respecte al risc de lliscament, així com tampoc s'han especificat mesures correctores respecte als principals punts sol·licitats, en conseqüència es considera que aquesta condició s'ha complit parcialment, i per a considerar-se complida adequadament s'ha de realitzar el següent:  
1. S'elaborarà un pla de vigilància que establisca un sistema de controls i calendari que permeta comprovar el compliment i l'eficàcia de les mesures preventives, correctores o de minimització que han d'establir-se respecte als punts de l'apartat 3.6 de la declaració d'impacte ambiental citada.  
2. Respecte a les mesures preventives, correctores o de minimització:  
3.6.a. Risc de lliscament: s'incorporaran com a mesures de minimització d'aquest risc els compromisos de l'Ajuntament que s'indiquen en l'annex I. Es considera que en les zones amb risc de lliscament i caigudes de blocs, tant abans d'adoptar-se aquests compromisos com després (llevat que com a conseqüència de les mesures adoptades per l'Ajuntament haja desaparegut el referit risc), s'haurà de fer un estudi geotècnic prèviament a la realització de les obres d'edificació o urbanització, que determine les mesures a adoptar per a reduir al mínim aquest risc o eliminar-lo. Açò s'incorporarà en la normativa urbanística.  
  
3.6.b. Contaminació del riu Villahermosa: s'haurà d'incorporar a la normativa urbanística el següent: les noves edificacions tant en sòl urbà o urbanitzable com en sòl no urbanitzable, prèviament a la concessió de la llicència, hauran d'acreditar que es connectaran o s'executaran prèviament a la seua posada en funcionament, sistemes de depuració adequats i amb capacitat suficient. En els habitatges existents serà prèviament a la concessió de la cèdula d'habitabilitat.  
3.6.d. Protecció contra incendis de sòls urbans, urbanitzables i assentaments rurals-històrics: es grafiarà en els plans d'ordenació l'àrea de defensa contra el risc d'incendi en les zones abans indicades i que estableix l'article 32 del Decret 58/2013, de 3 de maig, del Consell, pel qual s'aprova el pla d'acció territorial forestal de la Comunitat Valenciana. En la normativa urbanística s'incorporarà el compliment del que estableix el referit article.  
- Condició núm. 3.7: la DIA establia:  
«3.7. Per a cada nucli de població (assentaments rurals-històrics) en sòl no urbanitzable comú proposat es presentarà una fitxa de gestió per cada nucli, en el qual es detalle: la delimitació de l'assentament, el nombre d'habitatges existents i el nombre d'habitatges permesos, increment d'edificació màxim permés, superfície màxima permesa per habitatge, descripció de les dotacions de sanejament, aigua potable, llum i arreplega de residus, i usos i aprofitaments.»  
En l'annex I s'aporten fitxes urbanístiques dels nuclis de Ludiente, La Giraba de Arriba, La Giraba de Abajo i Benachera com a zones urbanes i de La Reduela i Los Mores com a nuclis de població en sòl no urbanitzable. Igualment s'aporten fitxes de gestió de les unitats d'execució en sòl urbà Ludiente (UAI-1) i unitats d'execució en nuclis històrics La Reduela, UAI-2 i Los Mores, UAI-3.  
En els nuclis de La Reduela i Los Mores en sòl no urbanitzable no s'indica el sistema d'arreplega de residus i s'indica que no tenen aigua potable en la fitxa urbanística. En la resta de nuclis, urbans, Ludiente, La Giraba de Arriba, La Giraba de Abajo i Benachera no s'indica res respecte als residus i aigua potable. En conseqüència, per a considerar complida adequadament aquesta condició haurà d'incloure's en la normativa urbanística el següent: prèviament a la concessió de la cèdula d'habitabilitat dels habitatges en tots els nuclis haurà d'acreditar-se disposar d'aigua potable i d'un sistema de gestió adequada dels residus domèstics.  
  
Consideracions jurídiques  
L'article 13 del Decret 158/2015, de 18 de setembre, del Consell, modificat pel Decret 80/2016, d'1 de juliol, del Consell), pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i Avaluació Ambiental la competència en matèria d'avaluació ambiental estratègica i de projectes.  
  
Per tot això, analitzada la documentació presentada, es proposa formular la següent resolució complementària:  
  
Primer  
En relació amb el compliment dels apartats de la condició núm. 3 pendents d'esmena de la declaració d'impacte ambiental del Pla general d'ordenació urbana de Ludiente (Castelló) de 3 d'octubre de 2008, que és objecte d'aquesta resolució complementària, es considera que s'han complit parcialment els apartats 3.1, 3.3, 3.4.f, 3.6 i 3.7 i incomplit el 3.4.c, i s'estima que hauran de completar-se d'acord amb allò que s'ha indicat en la part d'anàlisi del compliment de condicions pendents d'aquesta resolució complementària, i no és necessària una resolució complementària sinó la comprovació del compliment per part de l'òrgan substantiu (Servei Territorial d'Urbanisme de Castelló).  
  
  
Segon  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret s'estimen pertinents.  
  
Tercer  
Publicar en el Diari Oficial de la Generalitat Valenciana la present resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.  
  
València, 26 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 25 de novembre de 2016.- El director general de Medi Natural i d'Avaluació Ambiental: Antoni Marzo i Pastor.